6. a (17.4. 2020), 6. b (17. 4. 2020), 6. c (20.4. 2020), Glasbena umetnost

Godala, ponovitev in glasbeni primeri

Že v prvih štirinajstih dneh dela od doma si prebral, zapisal o godalih. Godala imajo štiri strune, nanje godemo z lokom. Glasbila so lesena, največkrat iz javorja in smreke. Za lok uporabljajo pernambuk (brazilski trd les) ali bukovino. Slavni izdelovalci godal so najboljša in najbolj cenjena glasbila izdelali v Cremoni (Italija) v času baroka.

Čudežni deček, Stefan Milenković, nas bo očaral s svojim igranjem v nedeljo na 2. programu RTV ob 8. 20. Prisluhni koncertu ali vsaj odlomku. Zapiši kakšno mnenje o izvajanju, izboru glasbe...

Malo večje glasbilo od violine je viola. Violinisti uporabljajo sedem leg, violisti pa tri. Instrument pa je po zvoku mehkejši in pridobiva na veljavi.

<https://www.youtube.com/watch?v=Xe11Pp1g39I>

Poglej tudi ceno Stradivarijevega glasbila!

Violončelo je zelo muzikalno glasbilo. Prisluhnimo najbolj znanemu duu. Zapiši, kako nosi ime. Skladbo pa si gotovo prepoznal.

<https://www.youtube.com/watch?v=Z3649dq6boA>

Kontrabas je od romantike nepogrešljiv v orkestru. Daje globino, temelj zvoku. Še posebej je popularen v jazz glasbi. Vse bolj prevzema solistično vlogo. Na posnetku slišiš dva instrumenta, igra pa isti kontrabasist.

<https://www.youtube.com/watch?v=ncckLa4ubZo>

Godala igrajo v godalnem kvartetu, simfoničnem orkestru, godalnem orkestru, plesnem orkestru…